## Metrovalencia va facilitar en juny 7,5 milions de desplaçaments

*** Els moviments en el metro, parcials fins al dia 26, es van elevar a 6,1 milions; els del tramvia, a 1,2 milions, i els d’autobús, a 111.870
* La línia 3 va ser la més utilitzada, amb 1.512.900 viatgers, i Xàtiva l’estació amb més trànsit, amb 510.403 trasllats**

Metrovalencia va facilitar 7.562.979 desplaçaments en la xarxa de metro, tramvia i servici substitutori d’autobús durant juny, mes en què el dia 27 es va produir la reobertura de tota la xarxa després dels danys provocats per les inundacions.

En este sentit, cal destacar que les línies 1, 2 i 7, fins al 26 de juny, tenien el final de trajecte en València Sud, per la qual cosa hi havia 127 estacions, baixadors i parades operatius i 20 fora de servici, els corresponents al tram València Sud-Castelló.

Les sis línies de metro van sumar 6.151.628 desplaçaments; les quatre de tramvia van arribar a 1.299.481 moviments, i el servici alternatiu d’autobús, de les línies que no enllacen amb estacions en servici de metro per a realitzar transbord, suma 111.870 trànsits. La jornada de més volum de trànsit va ser el divendres dia 6 amb 313.994 usuaris.

En el seu conjunt, Ferrocarrils de la Generalitat Valenciana (FGV) va sumar en juny, entre Metrovalencia (7.562.979 passatgers) i TRAM d’Alacant (1.968.607 usuaris), un total de 9.531.586 moviments.

**Trànsit per línies**

La línia de metro que més persones va desplaçar va ser la línia 3 (Rafelbunyol/Aeroport), amb 1.512.900 passatgers; seguida de la línia 5 (Marítim/Aeroport), amb 1.228.754; la línia 1 (Bétera / València Sud fins al dia 26 i Bétera / Castelló a partir del dia 27), amb 910.505; la línia 2 (Llíria / València Sud fins al dia 26 i Llíria / Torrent Avinguda a partir del dia 27), amb 879.225; la línia 9 (Alboraia Peris Aragó / Riba-roja de Túria), amb 878.294, i, finalment, la línia 7 (Marítim / València Sud fins al dia 26 i Marítim / Torrent Avinguda a partir del dia 27), amb 741.950 clients.

En el cas del tramvia, la que més moviments va registrar va ser la línia 4 (Mas del Rosari-Doctor Lluch), amb 699.131 viatges; seguida de la línia 6 (Tossal del Rei-Marítim), amb 318.846; la línia 10 (Alacant-Natzaret), amb 234.206, i la línia 8 (Neptú-Marítim), que va sumar 47.298 usuaris.

**Trànsit per estacions**

En el trànsit per estacions, Xàtiva (L3, L5 i L9) se situa en primer lloc, amb 510.403 desplaçaments; en segon lloc Colón (L3, L5, L7 i L9), amb 411.619, i en tercer lloc, Àngel Guimerà (L1, L2, L3, L5 i L9), amb 277.638 moviments.

A continuació, es van situar Plaça Espanya (L1 i L2), amb 226.745; Safranar (L1, L2 i L7), amb 196.463; Avinguda del Cid (L3, L5 i L9), amb 192.143; Benimaclet (L3 i L9), amb 189.401; Mislata (L3, L5 i L9), amb 182.854; Túria (L1 i L2), amb 176.512, i Nou d’Octubre (L3, L5 i L9), amb 172.813 trasllats.

En l’àrea metropolitana, destaquen com a les cinc estacions més transitades Mislata (L3, L5 i L9), amb 182.854; Aeroport (L3 i L5), amb 140.068; Roses (L3, L5 i L9), amb 107.981; Salt de l’Aigua (L3, L5 i L9), amb 106.629, i Quart de Poblet (L3, L5 i L9), amb 102.801 moviments.

Entre les parades del tramvia, destaquen La Cadena (L4 i L6), amb 66.804 moviments; Pont de Fusta (L4), amb 64.960; La Carrasca (L4 i L6), amb 61.423; Alacant (L10), amb 58.725, i Vicent Zaragozá (L4 i L6), amb 55.089 viatges.

Fecha: 12/07/2025